168 
Prof. Steenstrup fremlagde derefter nogle nye Bidrag til 
Landets ældre Natur- og Kulturtilstande, idet han foreviste Par=- 
tier af en ganske betydelig Samling af sandglittede Flintmasser, 
som vare - mere eller mindre forarbeidede til Flintredskaber, 
fornemmeligen til Flintklinger (Landseblade, Dolke og «Halv- 
maaner») eller udgjorde Brudstykker af saadanne og som alle 
hidrørte fra et af Stenalderens større Værksteder for Flintred- 
skabers Tilberedelse. De vare indsamlede paa et indskrænket 
Fladerum af et Par Hundrede Alen i Længde paa den sydostlige 
lave Ende af Bulbjerg dels af ham selv paa en Reise til 
Stedet i dette Foraar, dels og fornemmeligen af hans Brodersøn 
Cand. pharm. K. J. W.Steenstrup, der tvende Gange, baade 
før og senere, havde besøgt dette interessante Punkt, som afgav 
et slaaende Vidnesbyrd om at der allerede i Stenalderen var Værk- 
steder for Flintredskabers Tilvirkning i det Store, ja endogsaa 
Værksteder for særlige Klasser af disse. 
Secretæren meddelte, at Kaptainlieutenant Bauer havde 
indsendt 2Zdet (sidste) Hefte af den af Selskabet understøttede 
Kalender fra 601—2200, og Prof. Stephens det for Selskabet 
bestemte Antal Exemplarer af andet -Bind af hans Runeværk. 
I Mødet vare fremlagte de paa Boglisten som Nr. 338—353 
anførte Skrifter, tilsendte fra forskjellige Selskaber, blandt disse 
var der Verein zur Kunde Oesels in AÅrensburg, med 
hvilken Selskabet ikke tidligere havde staaet i Forbindelse, og 
til hvilken det derfor besluttede at sende sine Oversigter. 
